**Давлат тиббий суғуртаси жамғармаси методология бўлими томонидан
2025 йил 24-28 март кунлари амалга оширилган ишлар**

**ҲИСОБОТИ**

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. 2025 йил 25 март куни Ўзбекистон Республикаси Иқтисодиёт ва молия вазирлиги, Соғлиқни сақлаш вазирлиги, шаҳар/туман Ҳокимият ва Жамғарманинг ходимлари билан биргаликда Ўзбекистон Республикаси Президентининг Фармони "Республикада соғлиқни сақлаш тизими ва аҳолига тиббий хизмат кўрсатиш тамойилларини такомиллаштириш орқали соҳани ислоҳ қилишни изчил давом эттириш чора-тадбирлари тўғрисида”ги лойиҳасини муҳокамасида онлайн тарзда иштирок этилди.
3. Ўзбекистон Республикаси Соғлиқни сақлаш вазирлигининг 2025 йил
19 мартдаги 02-20/6196-сон хатидаги сўровга жавобан ДТСЖ шифокорлик штатлари ва бандлиги ҳисоботи тайёрланиб, ССВ га жўнатилди.
4. Жорий йил 27 март куни ДТСЖ ходимлари учун Ўзбекистон Республикасининг Донорлик ҳаракатини қўллаб-қувватлаш тизими такомиллаштирилиши муносабати билан “Ўзбекистон Республикасининг айрим қонун ҳужжатларига қўшимча ва ўзгартиришлар киритиш тўғрисида”ги 2025 йил 28 февралдаги Ўзбекистон Республикасининг Қонуни ЎРҚ-1041-сон Қонуни тарғиботи мақсадида ҳамда Соғлиқни сақлаш вазирлигининг 2025 йил 24 мартдаги 02-10/6518-сон хатига жавобан ДТСЖ ҳудудий бўлинмаларининг "ПҚ-311-сон қарорининг Маҳаллабай тарғибот ташвиқот режаси"га Ўзбекистон фахрий донори ҳақидаги тақдимот материалларини қўшиш ва тарғибот тадбирларини ўтказиш мақсадида ZOOM учрашув ўтказилди. Учрашувда Адлия вазирлиги томонидан тақдим этилган презентация билан таништирилди ва кейинги маҳаллабай тарғибот тадбирларида бу маълумотларни ёритиб бориш таклиф этилади. ДТСЖ ходимлари 25 нуқтадан 70 га яқин ходимлар қатнашди.
5. Ҳудудларда иш жараёнини ўрганиш ва амалий ёрдам доирасида метология бўлими ходими Х.Б. Ибатов 2025 йил 20-25 март кунлари Бухоро вилоят ҳудудий бўлинмасида амалий ёрдам берилди.
6. Матбуот хизмати томонидан тайёрланган мақола "ДТСЖ фаолияти маълумотлари ва янгиликлар" методология бўлими томонидан таҳрирлаб берилди.
7. Жорий йил 25 март куни Жамғарма томонидан онлайн тарзда ўтказилган йиғилишда қатнашилди.
8. “Ўзбекистон Республикасида дори воситалари билан таъминланишини ошириш йўли сифатида давлат тиббий суғуртасини механизмларини жорий этиш” презентация тайёрланди ва жорий йил 25 март куни дастлабки учрашувда тайёрланган презентация тақдим этилди.
9. 2025 йил 24, 26, 27 март кунлари Туркия тиббий суғурта тизими томонидан Ўзбекистонга бириктирилган халқаро маслаҳатчи Dr.Hasan Çağıl Ahmet Cemil билан учрашувлар ташкил этилди. Учрашув давомида қуйидаги масалалар ва уларга нисбатан иш режалари кўриб чиқилди:

а) тиббий хизматлар нархини белгилашда коэффициентлардан фойдаланган ҳолда тиббий хизматларнинг бир-бирига нисбатан иш ҳажми ва харажатлар кўрсаткичларига нисбатан коэффициентларини ишлаб чиқиш ва рақамлаштиришга тайёрлаш. Бу йўналишда Методология ва Режа-иқтисод бўлимлар ишламоқда.

б) “Давлат тиббий суғуртаси тўғрисида Қонун” ҳужжат лойиҳасини ишлаб чиқиш таркибий тузилма бўйича муҳокамаси ўтказилди.

1. 2025 йил 28 март куни Москва шаҳрида ўтказилган “Доступ инноваций для пациентов: пути взаимодействия стран СНГ, ШОС, БРИКС” давра суҳбатида “Ўзбекистон Республикасида дори воситалари билан таъминланишини ошириш йўли сифатида давлат тиббий суғуртасини механизмларини жорий этиш” тақдимот онлайн тарзда ўтказилди ва келиб тушган саволларга тегишли жавоб берилди.
2. “Даволаш-профилактика муассасаларида тиббий ёрдам сифатини назорат қилиш ва ретроспектив ва жорий таҳлил ўтказиш тартиби ҳамда тиббиёт муассасалари фаолиятини баҳоловчи индикаторларни тасдиқлаш тўғрисидаги НИЗОМ” лойиҳаси кўриб чиқилди, ўзгаришлар киритилди ва Соғлиқни сақлаш вазирлигига тақдим этилди.
3. Давлат тиббий суғуртаси жамғармасининг 2025 йил 17 мартдаги 29-х/с - сонли буйруғи ижросини таъминлаш мақсадида Жамғарманинг барча ҳудудий бўлинмалари томонидан уларга юклатилган вазифаларни тўлақонли бажарилиши учун ходимларга яратилган шарт-шароитларни ўрганиш, уларнинг билим-савияларини янада ошириш ҳамда давлат тиббий суғуртаси механизмларининг жорий этилишида кузатилаётган муаммо ва камчиликларни бартараф этишда амалий ёрдам кўрсатилди.
4. Шартнома муносабатлари, Ҳудудий бўлинмалар фаолиятини мувофиқлаштириш ва Тиббий хизматлар сифатини назорат қилиш бўлим ходимлари билан биргаликда “глобал бюджет” орқали молиялаштириш тизимга киритилган тиббиёт муассасаларни <https://shartnoma.dtsj.uz> сайтида “Глобал-2025 койкали” ва “Глобал-2025 койкасиз” тиббиёт ташкилотларини ажратилди.
5. Ҳудудий бўлинмалар фаолиятини мувофиқлаштириш бўлими билан биргаликда https://shartnoma.dtsj.uz ташкилотлар билан шартномани келишиш жараёни тест режимида текширилди.
6. Тошкент шаҳридаги туғруқ комплексларини янги усули билан молиялаштириш бўйича Низом лойиҳасини ишлаб чиқиш жараёни давом этмоқда.
7. Тошкент шаҳар ва Фарғона вилояти молиялаштириш бўйича ҳужжатларини рус тилига таржима қилинди ва режа-иқтисодиёт бўлимига юборилди.
8. Реимбурсация бўлими томонидан “SOCIEUX+” Европа Иттифоқининг Ўзбекистондаги ижтимоий ҳимоя, меҳнат ва бандлик экспертиза марказининг ходимларига тайёрланган “Ташаккурнома”га тегишли ўзгартиришлар киритилди.
9. Жамғарманинг Тошкент вилояти ҳудудий бўлинмаси ходимига Соғлиқни сақлаш вазирлигининг 17-сон буйруғида ҳисобот шаклларни тўлдириш бўйича тушунтириш ишлар олиб борилди.
10. Жамғарманинг ходимларга “Даволаш-профилактика муассасаларида тиббий ёрдам сифатини назорат қилиш ва ретроспектив ва жорий таҳлил ўтказиш тартиби ҳамда тиббиёт муассасалари фаолиятини баҳоловчи индикаторларни тасдиқлаш тўғрисидаги НИЗОМ” тушунтириш мақсадида презентация тайёрлаш жараёни бошланди.
11. Айрим ҳужжатлар Ҳудудий бўлинмалар фаолиятини мувофиқлаштириш бўлими бош мутахассиси билан кўриб чиқилди.

**Методология бўлими бошлиғи М. Садирова**